Arbejdsmarkedsstyrelsens rådighedstilsyn med [adresse] 
Sagsfremstilling 
32.       Arbejdsmarkedsstyrelsens rådighedstilsyn med [adresse] - Åbent 
  
  
SAGENS INDHOLD 
Arbejdsmarkedsstyrelsen skal ifølge lov om aktiv socialpolitik § 13d føre tilsyn med kommunernes administration af 
reglerne om rådighed, konsekvenser og sanktioner for personer, der søger om eller får hjælp alene på grund af 
ledighed. Formålet med tilsynet er at medvirke til at sikre kvaliteten af kommunernes administration af 
rådighedsvurderinger. Tilsynet skal også bidrage til, at kommunerne forebygger og standser fejludbetalinger af 
ydelser. Desuden kan den viden, der indsamles ved tilsynet, skabe større kendskab og gennemsigtighed med 
kommunernes administration af området. 
  
Arbejdsmarkedsstyrelsen har i 2013 gennemført en stikprøvekontrol af 20 sager, hvori Favrskov Kommune i 1. 
kvartal 2013 har givet en sanktion til en kontanthjælpsmodtager i matchgruppe 1 som følge af udeblivelse fra et 
tilbud. 12. december 2013 fremsendte Arbejdsmarkedsstyrelsen afrapportering om rådighedstilsynet. Efter lov om 
aktiv socialpolitik § 13d, stk. 5 skal Byrådet behandle det samlede resultat af tilsynet. Formålet er, at Byrådet, som 
har ansvaret for at der træffes korrekte afgørelser, får kendskab til eventuelle uregelmæssigheder i kommunens 
praksis og på den baggrund kan tage skridt til at sikre, at lovgivningen overholdes i fremtiden. 
  
VURDERING 
Arbejdsmarkedsstyrelsen har vurderet 17 sager af de 20 sager i stikprøven, idet 3 sager er udgået. 
Arbejdsmarkedsstyrelsen vurderer, at 16 af de 17 sager er behandlet korrekt. I den sag, som ikke er behandlet 
korrekt, skyldes fejlen, at den pågældende borger blev sanktioneret på grund af fravær uden gyldig grund 9. januar 
2013, hvorimod det fremgik af fremmødeseddel, at pågældende var syg 9. januar 2013 og derfor ikke skulle 
sanktioneres. 
  
I to af de udgåede sager er hjælpen ophørt før sanktionen kunne effektueres, og i den sidste udgåede sag har 
afgørelse om rådighedssanktion været behandlet som klagesag af Beskæftigelsesankenævnet, og sagen kan derfor
ikke behandles i tilsynet. 
  
Arbejdsmarkedsstyrelsen konkluderer følgende på baggrund af tilsynet: ”Der kan ikke af det afsluttede 
rådighedstilsyn drages generelle konklusioner om kvaliteten af Favrskov Kommunes rådighedsadministration, men 
resultatet tyder klart på, at kommunen har godt styr på den del, der drejer sig om at få registreret og indberettet 
udeblivelser fra tilbud og sørge for at sanktionere, når der ikke er gyldige grunde til udeblivelserne.” 
 
Byråd 
25. februar 2014 
Sagsnr. 710-2013-
82246 
Dok.nr. 710-2014-
44981 
Sagsbehandler 
DPMAMN 
  
Tidl. politisk behandling 
  
Forventet sagsgang 
AU, ØK, BY 
Lovgrundlag 
Lov om aktiv socialpolitik § 13d, stk. 5 
  
ØKONOMISKE KONSEKVENSER 
Ingen 
  
INDSTILLING 
Direktøren for Job og Økonomi indstiller til Byrådet: 
  
1.    At punktet tages til efterretning. 
  
BESLUTNING 
  
Arbejdsmarkedsudvalget, 5. februar 2014: 
Fraværende: Ingen 
  
Indstilles til efterretning. 
  
Økonomiudvalget, 18. februar 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. februar 2014: 
Fraværende: Bertram Kristoffersen 
  
Godkendt. 
Afrapportering til Farvskov Kommune - 
rådighedstilsyn 
710-2014-14587 
